भावनगर में 4 घंटे में साढ़े चार इंच बरसात, अहमदबाद एयरपोर्ट में 3 फीट तक पानी भरा
गुजरात में मानसून का तीसरा राउंड पूरे जोर पर है। शनिवार को जूनागढ़ में 10 इंच बारिश से बाढ के हालात हैं। वहीं, आज भी सौराष्ट्र के कई जिलों में जोरदार बरसात हो रही है। भावनगर में आज सुबह 8 बजे से 12 बजे तकFlood in junagadh due to 8 inch rain in city and 12 inch rain in girnar within 4 hours
गुजरात में मानसून का तीसरा राउंड पूरे जोर पर है। शनिवार को जूनागढ़ में 10 इंच बारिश से बाढ के हालात हैं। वहीं, आज भी सौराष्ट्र के कई जिलों में जोरदार बरसात हो रही है। भावनगर में आज सुबह 8 बजे से 12 बजे तक साढ़े इंच बारिश हो गई, जिससे पूरा शहर पानी-पानी हो गया।
रविवार से ही सौराष्ट्र और दक्षिण गुजरात के 80 तालुका में मूसलाधार बारिश होने से स्थनीय नदियों में बाढ़ आ गई है। इससे दक्षिण गुजरात और सौराष्ट्र के दर्जनों डैम ओवरफ्लो हो चुके हैं। राजकोट जिले में भी आजी-1 और न्यारी डैम ओवरफ्लो हो गए हैं। वहीं, भादर डैम ओवरफ्लो होने से मात्र 3 फीट ही बचा है। भावनगर जिले का सबसे बड़ा शेत्रुंजी डैम भी छलक उठा है।
अहमदाबाद एयरपोर्ट में घुटनों तक भरा पानी
सौराष्ट्र और दक्षिण गुजरात के अलावा मानसून मध्य गुजरात में भी मेहरबान है। वडोदरा और अहमदाबाद में भी पिछले दो दिनों से जोरदार बारिश हो रही है। बारिश के चलते अहमदाबाद के कई इलाकों में पानी भर गया है। सड़कों पर 2 से तीन फीट पानी भरा होने के चलते जगह-जगह जाम के हालात हैं। वहीं, अहमदाबाद एयरपोर्ट पर भी घुटनों तक पानी भर गया है। इसस यात्रियों को काफी मुश्किलों का सामना करना पड़ रहा है।
सूरत शहर में सुबह से भारी बारिश
मौसम विभाग की सूरत में भारी बारिश की संभवना सटीक साबित हो रही है। सूरत जिले में सुबह से ही तेज बारिश हो रही है। सूरत शहर में सबसे ज्यादा तीन इंच बारिश लिंबायत इलाके में दर्ज की गई है। इससे कई घरों-दुकानों में पानी भर गया है। इसके अलावा वराछा-ए में ढाई इंच, वराछा-बी में डेढ़ इंच, रांदेर में ढाई इंच, कतारगाम में ढाई इंच, उधना में आधा इंच और अठवा में दो इंच बारिश दर्ज की गई है। नवसारी रोड पर पानी भर जाने से वाहन चालकों को परेशानी का सामना करना पड़ रहा है।
एक दिन में ही उकाई डैम का जलस्तर 3 फीट बढ़ा
महाराष्ट्र के हथनूर डैम के सभी गोट खुलने से तापी नदी उफान पर आ गई है। इससे दक्षिण गुजरात का सबसे बड़ा उकाई डैम के जलस्तर में तेजी से बढ़ोतरी हो रही है। शनिवार तक डैम का जलस्तर 317.57 फीट था, जो आज सुबह 320 फीट पर पहुंच गया। डैम का हाई लेवल 345 फीट का है। डैम में अभी भी पानी की आवक जारी है, जिससे अगले कुछ दिनों में इसके फुल हो जाने की संभावना है। डैम में पानी की भरपूर आवक से दक्षिण गुजरात में खुशी का माहौल है।
राजकोट का गोंडल-आटकोट हाईवे बंद
राजकोट जिले में मूसलाधार बारिश के चलते गोंडल-आटकोट हाईवे पर 3 फीट तक पानी भर गया है। इसके चलते हाईवे दोनों ओर से बंद कर दिया गया है। कोटडा सांगाणी के वाडीपारा गांव में 15 लोग नदी की बाढ़ में फंस गए थे, जिन्हें एनडीआरएफ की टीम ने बचा लिया।
जामनगर में लगातार दुसरे दिन बारिश
जामनगर शहर में शनिवार दिन भर हुई भारी बारिश ने रात को विराम लिया था। लेकिन, आज सुबह करीब 8 बजे से जोरदार बारिश हो रही है। शहर के रणजीतनगर, उद्योगनगर, जनता फाटक, बेदीगेट इलाकों में पानी भर गया है। कई सड़कों पर पानी जमा होने से जगह-जगह लंबा जाम लगा हुआ है। वहीं, अमरेली जिले के लाठी, बाबरा, चामरडी, वालारडी, इंगोराला, कु़ंवरगढ़ गांवों में बाढ़ के हालात बन गए हैं।